Վերջին դարու Չեխ-Հայկական մշակութային յարաբերութիւնները ոչ նուազ շահեկան են, եւ լիայոյս ենք որ Ցուցահանդէսը եւ Ցուցակը այս բնագաւառի հանդէպ եւս՝ հետաքրքրութիւնը վերանորոգելու եւ նոր հետազօտութիւններ ներշնչելու կրնայ ծառայել: Ցարդ անտեսուած բնագիրներու Չեխերէն թարգմանութիւնները կը շարունակեն օր ըստ օրէ հրապարակուիլ, եւ թէպէտ առ այժմ Չեխ թարգմանութիւնները Հայ գրականութեան համապատկերը լիարժէքօրէն ներկայացնելու բաւարար չեն՝ այնուհանդերձ ըմբոշխնելի եւ արժէք ներկայացնող նիւթեր կան: